jkorsvik/nowiki_second_scrape_merged huggingface dataset:
Svigermorstunge

Svigermorstunge er en art i gruppen bajonettplante. Det er en hardfør og populær potteplante. Navnet kommer av plantens spisse blader som er svært avlange, de kan deles inn i tre kategorier: fullengde, kompakt- og dvergstørrelse.  Fullengde har blader som er ca. 70-150 cm høye og 5-6 cm brede, kompaktstørrelse 30-60 cm høye, og blader mellom 5-15 cm brede, og dvergstørrelse 15-25 cm høye og 3-7 cm brede. 
Den som heter kun Svigermorstunge er den opprinnelige som alle de andre er mutasjoner fra, i opptil flere ledd. 
Svigermorstunge, Sansevieria trifasciata, er helgrønn og har tverrbånd i en lysere grønnfarge. Mest vanlig er kultivaren Svigermorstunge 'Laurentii' som er avbildet. Spesifikasjoner for 'Laurentii' er lik moderplanten, med den eneste forskjellen at den har gule langsgående striper.  Det finnes også en kompaktvariant som er lik 'Laurentii' som heter 'Future Simplex', salgsnavn på denne er ofte 'Futura Superba'. 'Future Simplex' blir ca 30 cm høy, og har blader som er bredere enn 'Laurentii'. 
Bladstiklinger av de fleste kultivarene vil revertere til en type høyere opp mot opprinnelig type.  Formering ved kronedeling må til for å beholde kultivarens farge og framtoning. 
Det finnes ca 40 forskjellige kultivarer i fullengde og kompaktstørrelse, og ca 20 forskjellige i dvergstørrelse. Plantene i dvergstørrelse har ofte Hahnii i navnet, og kompaktstørrelse har ofte Future i navnet. 
Planten trives best i sandholdig jord eller jord med grus i, helst med høyt kalkinnhold. Svigermorstunge skal ikke stå i muldete jord, og absolutt ikke i torvjord.


== Litteratur ==
R. Bruun og R.A. Bruun (1984). Stell av stueplanter. Oslo: Landbruksforlaget. s. 76–77. ISBN 82-529-0648-6. 
T. Kristoffersen (1970). Stueplantene i farger. Aschehoug. s. 167–168. 


== Eksterne lenker ==
(en) svigermorstunge i Encyclopedia of Life 
(en) svigermorstunge i Global Biodiversity Information Facility 
(sv) svigermorstunge hos Dyntaxa 
(en) svigermorstunge hos ITIS 
(en) svigermorstunge hos NCBI 
(en) svigermorstunge hos The International Plant Names Index 
(en) svigermorstunge hos Tropicos 
(en) Kategori:Dracaena trifasciata – bilder, video eller lyd på Wikimedia Commons 
(en) Dracaena trifasciata – galleri av bilder, video eller lyd på Wikimedia Commons 
Sansevieria trifasciata – detaljert informasjon på Wikispecies
Quarter horse

Quarter horse, eller quarterhesten, er en amerikansk hesterase som utmerker seg i sprint over korte distanser. Dets navn kommer fra dens evne til å løpe fra andre hesteraser i løp over en kvart engelsk mil eller mindre; en del enkeltindivider har blitt målt i en hastighet på 88,5 km/t. Quarterhesten er den mest populære hesterasen i USA i dag og dens forening, American Quarter Horse Association, er den største artsfortegnelse i verden med bortimot 3 millioner quarterhester registrert.Den amerikanske quarterhesten er velkjent både som veddeløpshest og som show- og rodeohest, foruten også som en arbeidshest i gårdsbruk. Den kompakte kroppen er velegnet for intrikate og raske manøvrer som kreves av en dyktig arbeidshest, særlig de som benyttes sammen med krøtter. Quarterhesten stammer fra de andalusiske hestene som allerede på 1500-tallet kom til Amerika, og engelske fullblodshester, som ble importert til Virginia i 1611.


== Referanser ==


== Litteratur ==
Close, Pat (1994): Legends 2: Outstanding Quarter Horse Stallions and Mares. Colorado Springs: Western Horseman. ISBN 0-911647-30-9.
Denhardt, Robert Moorman (1997): Foundation Sires of the American Quarter Horse. University of Oklahoma Press. ISBN 0-8061-2947-6.
Denhardt, Robert M. (1979): The Quarter Running Horse: America's Oldest Breed. Norman, OK: University of Oklahoma Press. ISBN 0-8061-1500-9.
Mackay-Smith, Alexander (1983): The Colonial Quarter Race Horse. Richmond, VA: Whittet & Shepperson.


== Eksterne lenker ==
(en) American Quarter Horse – kategori av bilder, video eller lyd på Commons 
(en) American quarter horse – galleri av bilder, video eller lyd på Commons 
American Quarter Horse Association
Information about Quarter Horses in Europe
Sudden Impact

Sudden Impact er en amerikansk actionthriller fra 1983 regissert av Clint Eastwood (også hovedrollen). Sudden Impact er den fjerde og nest siste av Dirty Harry-filmen. Handlingen starter i San Fransisco, men forflytter seg raskt til en liten kystby hvor inspektør Callahan er på permisjon. Her blir han involvert i jakten på en morder som er drevet av et sterkt hevnmotiv. Sentrale biroller spilles av Sondra Locke og Pat Hingle.


== Handling ==
Harry Callahan klarer å provisere en mafiasjef tilstrekkelig til at han dør av hjerteattakk. Etter press ber politisjefen ham om å ta permisjon. Han tilbringer den spontane ferieavviklingen sin med å følge sporene til en seriemorder sørover til den lille kystbyen San Paulo. Her blir han kjent med en kvinnelig kunstner som viser seg å være besatt etter hevn. Bakgrunnen er at hun og søsteren ble forrådt og utsatt for en gruppevoldtekt for ti år siden. Callahan skjønner etterhvert at hun er innblandet i de bestialske drapene som har skjedd området.


== Om filmen ==


=== Popularitet og økonomi ===
Filmen innbrakte 67 millioner dollar på kino i USA og ble den fjerde mest innbringende av Dirty Harry-filmene (inflasjonsjustert).Produksjonsbudsjettet var på 22 millioner.


=== Anmelderne ===
Den fikk blandet mottakelse av anmelderne, noe som gjenspeiles i at har fått 57 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 2,5 av 4 stjerner.


=== Annet ===
Filmen ble i 1984 forbudt for visning på kino i Norge av Statens filmkontroll. En klippet versjon ble lansert på video i 1988 med 18 års aldersgrense.


== I rollene ==
Clint Eastwood ...  Harry Callahan
Sondra Locke ...  Jennifer Spencer
Pat Hingle ...  Chief Jannings
Bradford Dillman ...  Captain Briggs
Paul Drake ...  Mick
Audrie J. Neenan ...  Ray Parkins
Jack Thibeau ...  Kruger
Michael Currie ...  Lt. Donnelly
Albert Popwell ...  Horace King
Mark Keyloun ...  Officer Bennett
Kevyn Major Howard ...  Hawkins
Bette Ford ...  Leah
Nancy Parsons ...  Mrs. Kruger
Joe Bellan ...  Burly Detective
Wendell Wellman ...  Tyrone


== Referanser ==


== Eksterne lenker ==
(en) Sudden Impact på Internet Movie Database 
(no) Sudden Impact hos Filmfront 
(sv) Sudden Impact i Svensk Filmdatabas 
(da) Sudden Impact i Danmark Nationale Filminstitut 
(fr) Sudden Impact på Allociné 
(nl) Sudden Impact på MovieMeter 
(en) Sudden Impact på AllMovie 
(en) Sudden Impact på Turner Classic Movies 
(en) Sudden Impact på Rotten Tomatoes 
(en) Sudden Impact på Metacritic
Iphiclides

Iphiclides er en slekt av sommerfugler i gruppen svalestjerter.


== Utseende ==

Store, kraftige sommerfugler. Forvingene er trekantede med hvit til kremgul grunnfarge, vanligvis med tre lange og to korte, svarte tverrstriper og mørk ytterkant. Bakvingen har bredt mørk ytter- og innerkant, og en mørk tverrstripe i midten. Langs den bølgete ytterkanten er det fire halvmåneformede, blå flekker, ved den tredje av disse en lang, tynn stjert med gul spiss, på innseriden en rød, blå og svart øyeflekk. Iphiclides podalirius har kremhvit grunnfarge, I. feisthamelii mer rent hvit.


== Levevis ==
De grønne larvene lever på ulike slags frukttrær, særlig i kirsebærslekten (Prunus spp.), men også eple, pære, hagtorn og rogn. De voksne sommerfuglene er gode flygere og kan vandre en del, slik at de av og til dukker opputenfor sitt normale utbredelsesområde, for eksempel i Storbritannia.


== Navnet ==
Det latinske navnet Iphiclides, kommer av greske og betyr halvbror til Hercules.


== Systematisk inndeling ==
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Iphiclides Hübner, 1819
Iphiclides podalirius (Linnaeus, 1758) – sørlige Europa, vestlige Asia
Iphiclides podalirinus (Oberthür, 1890) – Nylig beskrevet som en egen art, tidligere en underart av I. podalirius. Finnes i Tibet.
Iphiclides feisthamelii (Duponchel, 1832) – Nordvest-Afrika, Den iberiske halvøy og Sør-Frankrike, noe usikkert om denne bør regnes som en egen art eller til I. podalirius.


== Kilder ==
Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Iphiclides i Encyclopedia of Life 
(en) Iphiclides i Global Biodiversity Information Facility 
(sv) Iphiclides hos Dyntaxa 
(en) Iphiclides hos Fauna Europaea 
(en) Iphiclides hos NCBI 
(en) Kategori:Iphiclides – bilder, video eller lyd på Wikimedia Commons 
Iphiclides – detaljert informasjon på Wikispecies 
Papilionidae Moths and Butterflies of Europe and North Africa - flott bildesamling.
Kim Andersen

Kim Andersen er navnet til flere personer:

Kim Andersen (syklist) – dansk syklist (f. 1958)
Kim Giske Andersen – norsk skuespiller (f. 1974), spilte i filmen Mongoland
Kim Andersen (politiker) – dansk politiker (f. 1957)
Kim Andersen (jockey) – dansk jockey (f. 1958)
Stormbreaker (roman)

Stormbreaker en den første Alex Rider-romanen. Den er skrevet av Anthony Horowitz og utgitt i 2000. Filmen Stormbreaker fra 2006 er basert på denne boka. Romanen har fått åtte oppfølgere: Point Blanc, Skeleton Key, Eagle Strike, Scorpia, Ark Angel, Snakehead, Crocodile Tears og Scorpia Rising. 


== Handling ==
Alex Rider er en fjorten år gammel gutt som bor hos onkelen sin, Ian Rider, som Alex tror arbeider i en bank. En dag får Alex dårlige nyheter, onkelen har dødd under mystiske omstendigheter. Alex oppdager at Ian Rider faktisk var spion, og arbeidet for MI6, og at han ble myrdet av den berømte leiemorderen Yassen Gregorovich. Han blir dermed rekruttert av sin onkels tidligere arbeidsgivere, Alan Blunt og Tulip Jones. Alex innser etterhvert at onkelen faktisk har oppdratt ham som spion, og han drar avsted på sitt første oppdrag, bevæpnet med en mengde dingser fra Smithers. Han oppdager også at onkelen hadde gjemt en spionkoffert i hagen til naboen.
Milliardæren Herod Sayle donerer en gratis mega-datamaskin med kodenavn Stormbreaker til alle skoler i Storbritannia. MI6 er nysgjerrige på hvorfor han opptrer så mistenkelig gavmild, og sender Alex, forkledt som en vinner av en konkurranse, for å undersøke.
Elizabeth Mitchell

Elizabeth Mitchell (født Elizabeth Joanna Robertson 27. mars 1970 i Los Angeles i California) er en amerikansk skuespiller. 
Mitchell er best kjent for rollen som dr. Juliet Burke i TV-serien Lost. Hun spilte en av hovedrollene i TV-serien V, som ble sendt fra 2009 til 2011, og var en nyinnspilling av V – The Original Mini Series fra 1983. I slutten av 2014 spilte Mitchell Snødronningen Ingrid i TV-serien Once Upon a Time. I 2016 fikk hun en rolle i skrekkfilmen The Purge: Election Year.


== Filmografi ==


=== Film ===


=== TV ===


=== Teater ===


== Referanser ==


== Eksterne lenker ==
(en) Elizabeth Mitchell på Internet Movie Database 
(sv) Elizabeth Mitchell i Svensk Filmdatabas 
(da) Elizabeth Mitchell på Filmdatabasen 
(da) Elizabeth Mitchell på Scope 
(fr) Elizabeth Mitchell på Allociné 
(en) Elizabeth Mitchell på AllMovie 
(en) Elizabeth Mitchell hos Turner Classic Movies 
(en) Elizabeth Mitchell hos Rotten Tomatoes 
(en) Elizabeth Mitchell hos The Movie Database
Jorge Garcia (skuespiller)

Jorge García (født 28. april 1973) er en latin-amerikansk skuespiller og komiker. Han kom først fram i rampelyset med rollen som Hector Lopez på Becker, men er nok mest kjent for sin nåværende rolle som Hugo Reyes på den amerikanske dramaserien Lost.  
Jorge García er også utøvende stand up-komiker.
Jorge García ble født i Omaha i Nebraska. Hans far var fra Chile og hans mor fra Cuba. Han vokste opp i Sør-California og gikk på San Clemente High School.
García var den første skuespilleren som fikk en rolle på Lost. Produsentene av serien så García på Curb Your Enthusiasm kvelden før rolleutfyllingen begynte og lagde rollen Hugo Reyes spesielt for ham. García gikk glipp av bryllupet til søsteren fordi han var opptatt med innspilling av scener til Lost på Hawaii.


== Referanser ==


== Eksterne lenker ==
(en) Jorge Garcia – kategori av bilder, video eller lyd på Commons 
(en) Jorge García på Internet Movie Database 
(sv) Jorge García i Svensk Filmdatabas 
(da) Jorge García på Scope 
(fr) Jorge García på Allociné 
(en) Jorge García på AllMovie 
(en) Jorge García hos Turner Classic Movies 
(en) Jorge García hos Rotten Tomatoes 
(en) Jorge García hos The Movie Database 
(en) Jorge García hos Behind The Voice Actors
Draketreslekta

Draketreslekta (Dracaena) er en planteslekt. I APG IV-systemet tilhører den underfamilien Nolinoideae i aspargesfamilien, men den har tidligere vært regnet til agavefamilien eller en egen draketrefamilie. I eldre systematikk tilhørte slekta den store liljefamilien.
Slekta omfatter ca. 110 arter, men hvis den nært beslektede Sansevieria inkluderes blir artsantallet omtrent 170. De er trær, busker eller halvbusker med enkel eller forgrenet stamme. Bladene er som regel avlange, og blomsterstanden er endestilt. Frukten er et bær med ett–tre frø.
De fleste artene vokser i tropiske strøk i Afrika og Asia. To arter finnes på Kanariøyene og Marokko, én i Mellom-Amerika og én på Cuba. Slekta kan deles i to grupper; en omfatter store trær som vokser i halvtørt klima, mens den andre omfatter busker som vokser som undervegetasjon i tropisk regnskog. 
Dracaena draco og Dracaena cinnabari ble brukt til å produsere drageblod, en blodrød gummiharpiks som ble brukt til lakk og ferniss. Mange arter dyrkes som potteplanter.


== Kilder ==
«Dracaena». The Plant List. Besøkt 26. november 2016. 
«Dracaena». Flora of China. Besøkt 26. november 2016. 
T. Kristoffersen (1970). Stueplantene i farger. Aschehoug. s. 164–165. 
«Drageblodstre». Store norske leksikon. Besøkt 26. november 2016. 


== Eksterne lenker ==

(en) Draketrær i Global Biodiversity Information Facility 
(sv) Draketrær hos Dyntaxa 
(en) Draketrær hos ITIS 
(en) Draketrær hos NCBI 
(en) Draketrær hos The International Plant Names Index 
(en) Draketrær hos Tropicos 
(en) Kategori:Dracaena – bilder, video eller lyd på Wikimedia Commons 
(en) Dracaena – galleri av bilder, video eller lyd på Wikimedia Commons 
Dracaena (Asparagaceae) – detaljert informasjon på Wikispecies
Dracaena

Dracaena kan sikte til:

Dracaena (tejuer), en gruppe skjellkrypdyr
Dracaena (plante), en gruppe blomsterplanter
Archon

Archon er en slekt av sommerfugler i gruppen svalestjerter.


== Utseende ==
Sommerfugler i slekten Archon mangler stjerten på bakvingen, slik som hos de fleste andre svalestjerter.
De er middelsstore (men små til svalestjerter å være), lystfargede sommerfugler med avrundede vinger. Antennene er ganske korte, rundt en tredjedel av forvingens lengde. Kroppen og bakvingens innerkant er sterkt hårete. Forvingen har kremhvit grunnfarge, med to store, svarte flekker langs forkanten, ellers med mange diffuse, grå tverrflekker, noen ganger også med noen små, røde flekker. Bakvingen er gulaktig med grå ytterkant, langs kanten med runder eller halvmåneformede, røde flekker.
Eggene er skarpt grønne, larvene svarte med røde flekker.


== Levevis ==
I likhet med mange andre svalestjerter har disse artene larver som lever på planter i holurtfamilien (Aristolochiaceae). De lever sammen i små grupper når de er små, siden omgir de seg med et "telt" av silke.
Dette er uvanlig for svalestjerter, som har larver som vanligvis er godt beskyttet av giftstoffer og sterke varselfarger.


== Utbredelse ==
Slekten er hovedsakelig utbredt i Lilleasia og Midtøsten, øst til Iran, men forekommer også i det sørøstligste Europa.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Parnassiinae Papilioninae
slekt Archon Hübner, 1822
Archon apollinus (Herbst, 1798) – eneste art i Europa
Archon apollinaris (Staudinger, 1892)
Archon bostanchii (de Freina & Naderi, 2004)


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.
Fauna Europaea Web Service (2004) Fauna Europaea version 1.1, www.faunaeur.org.


== Eksterne lenker ==
(en) Archon i Encyclopedia of Life 
(en) Archon i Global Biodiversity Information Facility 
(en) Archon hos Fauna Europaea 
(en) Archon hos NCBI 
(en) Kategori:Archon – bilder, video eller lyd på Wikimedia Commons 
Archon – detaljert informasjon på Wikispecies 
Papilionidae Moths and Butterflies of Europe and North Africa - flott bildesamling.
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Draketre

Draketre eller drageblodstre (Dracaena draco) er et treslag i aspargesfamilien som vokser vilt i Makaronesia og sørlige Marokko.
Det blir opptil 20 m høyt. Stammen er sølvgrå, og greinene har luftrøtter. Forgreining skjer alltid ved at stammen deler seg i to like deler, som igjen kan dele seg i to like deler og så videre. Forgreining skjer først etter at plantene har blomstret, og eldre trær har ei vid, vifteformet krone. Bladene er tett samlet i enden av greinene. De er linjeformede, grågrønne, flate i tverrsnitt og opptil 60 cm lange.Store, forgreinete blomsterstander stikker ut av bladansamlingene om sommeren. Blomstene er tvekjønnede og kremhvite. Frukten er et kjøttfullt, rundt bær som er opptil 1,5 cm i diameter og oransje når det er modent. Det inneholder ett eller to frø.Draketreet er utbredt på Kanariøyene, Kapp Verde og Madeira. I 1996 ble det oppdaget at draketre også vokser i den marokkanske fjellkjeden Antiatlas. De marokkanske trærne regnes som en egen underart, subsp. ajgal. I 2012 ble draketrærne på Kapp Verde beskrevet som en egen underart, subsp. caboverdeana. På Kanariøyene finnes draketre på Hierro, La Palma, Gomera, Tenerife og Gran Canaria, men den forekommer kanskje naturlig bare på de sentrale øyene. Det er innført til Azorene. På Gran Canaria finnes også en annen art, Dracaena tamaranae, som ble vitenskapelig beskrevet i 1998.Arten hører til i den varmekrevende vegetasjonen i lavlandet, men kan av og til finnes i laurbærskog eller kanarifuruskog. Den vokser som regel 100–700 moh. Viltvoksende draketrær er nå svært sjeldne og finnes stort sett på fjellhyller og andre utilgjengelige steder.Draketrær blir plantet som prydtrær der klimaet passer. Arten er forvillet på Azorene. Den er også vanlig plantet i middelhavsområdet, men produserer sjelden moden frukt der. I land med kjøligere klima kan den dyrkes som stueplante, eller i potter som tas inn om vinteren.Draketre er offisielt natursymbol for Tenerife sammen med tenerifeblåfink.Hvis stammen skades, pipler det fram en blodrød harpiks, «drageblod», som innen naturmedisinen og alkymien ble priset for sine antatte medisinske virkninger og magiske krefter. Denne harpiksen ble også brukt til å farge marmor og til en viss type ferniss som ble brukt til fioliner.


== Galleri ==

		
		
		
		


== Referanser ==


== Eksterne lenker ==
(en) Draketre i Encyclopedia of Life 
(en) Draketre i Global Biodiversity Information Facility 
(en) Draketre hos ITIS 
(en) Draketre hos NCBI 
(en) Draketre hos The International Plant Names Index 
(en) Draketre hos Tropicos 
(en) Kategori:Dracaena draco – bilder, video eller lyd på Wikimedia Commons 
(en) Dracaena draco – galleri av bilder, video eller lyd på Wikimedia Commons 
Dracaena draco – detaljert informasjon på Wikispecies
Zerynthia

Zerynthia er en slekt av sommerfugler i gruppen svalestjerter.


== Utseende ==
Zerynthia-artene er middelsstore sommerfugler, små til svalestjerter å være, med avrundede vinger uten stjertformede vedheng på bakvingene. Antennene er forholdsvis korte med svakt antydet kølle, litt krumme i spissen. Kroppen er mørk og slank, forholdsvis lite hårete, bakkroppen med røde flekker på sidene. Vingenes grunnfarge er gul eller gulhvit med svarte og røde tegninger, sommerfuglene gir et veldig brokete inntrykk. Forvingen har fem svarte eller røde tverrflekker langs forkanten. Begge vingepar har et svart siksakbånd langs ytterkanten, mindre tydelig om det er mye svart i vingen. Undersiden av bakvingen har ofte hvit grunnfarge.


== Levevis ==
Som mange andre svalestjerter har også denne slekten larver som lever på planter i slekten Aristolochia i holurtfamilien. Sommerfuglene finnes helst på varme, tørre steder med buskvegetasjon.Eggene legges enkeltvis eller i små klynger på næringsplanten, larvene lever enslig og sitter gjerne og soler seg på bladene.


== Systematisk inndeling ==
Tidligere bestod slekten av to arter, men ble senere tillagt fem arter fra slekten Allancastria, slik at det i 2007 var 7 arter på verdensbasis. Etter det er det ytterligere skjedd endringer og arten Zerynthia cassandra er lagt til.

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Parnassiinae
slekt Zerynthia
underslekt Allancastria
Zerynthia (Allancastria) caucasica (Lederer, 1864)
Zerynthia (Allancastria) cerisy (Godart, [1824])
Zerynthia (Allancastria) cretica (Rebel, 1904)
Zerynthia (Allancastria) deyrollei (Oberthür, 1869)
Zerynthia (Allancastria) louristana (Le Cerf, 1908)
underslekt Zerynthia
Zerynthia (Zerynthia) polyxena ([Denis & Schiffermüller], 1775)
Zerynthia (Zerynthia) rumina (Linnaeus, 1758)
Zerynthia cassandra Geyer, 1828


== Referanser ==


== Litteratur ==
Leonardo Dapporto. 2009. Speciation in Mediterranean refugia and post-glacial expansion of Zerynthia polyxena (Lepidoptera, Papilionidae) Blackwell Verlag GmbH, Volume 48, Issue 3, pages 229–237.
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.
Fauna Europaea Web Service (2004) Fauna Europaea version 1.1, www.faunaeur.org.


== Eksterne lenker ==
(en) Zerynthia i Encyclopedia of Life 
(en) Zerynthia i Global Biodiversity Information Facility 
(en) Zerynthia hos Fauna Europaea 
(en) Zerynthia hos NCBI 
(en) Kategori:Zerynthia – bilder, video eller lyd på Wikimedia Commons 
Zerynthia – detaljert informasjon på Wikispecies 
Papilionidae Moths and Butterflies of Europe and North Africa - flott bildesamling.
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
Bhutanitis

Bhutanitis er en slekt av sommerfugler i gruppen svalestjerter.


== Utseende ==

Slekten Bhutanitis er middelsstore, slanke svalestjerter som har påfallende lange, klubbeformede stjerter på bakvingene. Grunnfargen er mørk med fine, lyse tverrlinjer. Bakvingen har et par blålige øyeflekker, gjerne på rødlig bakgrunn.


== Levevis ==
I likhet med mange andre svalestjerter lever larvene på planter i slekten Aristolochia (holurtfamilien, Aristolochiaceae).


== Utbredelse ==
Denne slekten har en forholdsvis begrenset utbredelse med senter i Yunnan i Kina, Bhutan og det nordøstlige India. De er regnet som sjeldne sommerfugler og har vært meget ettertraktet mellom samlere.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Parnassiinae
slekt Bhutanitis
Bhutanitis lidderdalii Atkinson, 1873
Bhutanitis ludlowi Gabriel, 1942
Bhutanitis mansfieldi (Riley, 1939)
underart Bhutanitis pulchristriata Saigusa & Lee, 1982
Bhutanitis thaidina (Blanchard, 1871)
Bhutanitis nigrilima Chou, 1992
Bhutanitis yulongensis Chou, 1992


== Kilder ==
Bhutanitis – www.funet.fi
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Bhutanitis i Encyclopedia of Life 
(en) Bhutanitis i Global Biodiversity Information Facility 
(en) Bhutanitis hos NCBI 
(en) Kategori:Bhutanitis – bilder, video eller lyd på Wikimedia Commons 
Bhutanitis – detaljert informasjon på Wikispecies 
www.funet.fi – Lepidoptera database
Papilionidae Moths and Butterflies of Europe and North Africa - flott bildesamling.